Cuneiform Tablet Kt h/k 114 (Sever 1998 532)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-iš-tí-kál qí-bi-ma um-ma a-šùr-ma-lik ù en-na-sú-en₆-ma lu-ni-is-ḫa-at AN.NA.KI-kà lu ta-at lu-qú-tí-kà 38.66666 ma-na GÍN AN.NA a-na a-šùr-ma-lik ta-na-pá-al ki-ma sú-ḫa-ru-kà ḫu-lu-qá-e ma-du-tim iš-ku-nu-ni a ší-a-tí iš-tí-šu-nu ú-lá ni-sí i-na a-lá-ki-kà iš-tí-šu-nu šé-sí-i ni-qum ku-ta-kà a-šùr-ma-lik i-na pu-ru-uš-ḫa-tim i-lá-qí ki-ma ṣú-ḫa-ri-kà ú-ku-ul-tim lá e-ra-ší-im a ši-a-tí a-šùr-ma-lik a-na pu-ru-uš-ḫa-tim ni-dí-ší um-ma ni-nu-ma šu-uq-lam pa-tá-ra-am e-mu-ru-ma ù-ku-ul-ta-áš-nu e e-ri-šu a ši-a-tí šu-uq-lam lá ni-ip-tù-ur ni-pí-il₅-ta-kà a-na a-šùr-ma-lik i-na kà-ni-iš lá ni-dí-in